# Tuomas-vastuuryhmän kokous, Emmaus / Seurakuntien talo to 17.3.2022 klo 17.00-19.10

Paikalla: Meri Ala-Kokko (pj.), Kirsti Ahonen, Hannu Hahto (siht.), Kaija Jääskeläinen, Anne Karhola, Kalle Mäki, Päivi Mäki-Jokela, Jouni Siirtola (poistui ennen klo 19) ja Anne Vehmas. Etänä: Antti Järvelä ja Sari Papunen.

1. Tarjoilut

2. Lyhyt kuulumiskierros

* Aloitettiin kuulumiskierros Mythos-korttien avulla klo 17.05. Jokaisen piti valita yksi kuvakortti ja kertoa sen perusteella lyhyesti jotain itselleen ajankohtaista.

3. Hartaus

* Jouni Siirtola piti hartauden Erkki Lemisen kirjan ”Järisyttävä armo” erään tekstin pohjalta. Ihmiset kaipaavat turvapaikkaa, mutta onko sellaista levottomassa maailmassa. Uskovillekaan ei ole luvattu vain helppoja aikoja, vaikka menestysteologit muuta lupaavatkin. Paavali joutui moittimaan juutalaisia heimoveljiään, jotka pyrkivät täyttämään lain vaikka ihminen ei siihen kykene. Paavali luki juutalaisen hurskautensa tappioksi uskonsa Kristukseen takia. Jouni päätti alkuhartauden rukoukseen.

4. Tiimien kuulumiset

* *Yhteisötiimi*: Tuomasilta oli ma 7.3. ja paikalla oli 25 henkilöä. Juha Itkonen puhui surusta, Anne V. piti hartauden. Oli mukavan keskusteleva, vuorovaikutteinen ilta. Kirsti totesi, että alustuksen jälkeen olisi voitu pitää lyhyt, vaikka 5 minuutin porinatuokio, koska pienemmässä ryhmässä on helpompi puhua, kaikki eivät välttämättä uskalla tai halua puhua suuremmalle joukolle. Todettiin, että vierailevalle puhujalle voisi antaa jonkin lahjan tuomasyhteisön puolesta.
* *Näkytiimi*: Lauantaina oli 12.3. tuomaspäivä. Päivään ilmoittautuneita oli 36 kpl, paikalla oli 34, joista tosin jotkut vain aamupäivän. Käsiteltiin näkytiimin kyselyä, lisäksi oli mm. Timo Takalan ja Antti Järvelän esitykset. Jatketaan aiheen käsittelyä 9.4. tuomaspäivässä. 10 henkilöä oli tähän kokoukseen mennessä vastannut palautekyselyyn. Useita vastuuryhmän jäseniä oli paikalla päivässä. Aikataulu oli ehkä tiukempi kuin oli ajateltu etukäteen. Antin kiitosta saanut esitys kertoi mitä nuoret toivovat Tuomasmessun kaltaiselta toiminnalta ja millaisia välineitä he mieluiten käyttävät.
* 9.4. tuomaspäivästä lähetetään sähköpostilla kutsu. Useampi lauantaina paikalla ollut kiitti siitä, että päivään oli lähetetty kutsu.
* *Musiikkitiimi*: Timo Saarinen ei ollut tässä kokouksessa. Elokuun Tapahtumien yön messun esiintyjän saaminen ei ole edennyt. Messulla ei ollut vielä kokoajaa. Antti voisi olla kiinnostunut ryhtymään kokoajaksi. Timo vie asiaa eteenpäin. Asiaan vaikuttaa sekin, tuleeko tilaisuudesta enemmän messu vai konsertti.
* Tuomaskuoro oli aloittanut kokousta edeltävänä sunnuntaina kanttori Pirjo Mäntyvaaran johdolla. On alkanut hyvin, on tullut uusia laulajiakin. Tuomaskuoro on liitetty osaksi tuomiokirkkoseurakunnan kuoroja, joten he saavat tiedotteita ym.
* *Yhteisötiimi*: Kokouspäivän jälkeisenä perjantaina 18.3. on vuoden ensimmäinen Rytmiä ja rukousta -tilaisuus.
* *Komeronhoitajien tiimi*: Pitäisi ottaa uusia kuvia alttareista. Olisi hyvä saada tietoa, miten menneiden messujen alttarivideoita on käyty Tuomasmessun sivuilla katsomassa. Tampereen Tuomasmessulla on nyt myös oma YouTube-kanava, johon voi alttarivideoita. Anne K. on laittanut alttarivideoita myös Facebookiin. Alttarivideot tehdään still-kuvista ja ovat parin minuutin mittaisia. Nyt kuvat on saatu vasta messun jälkeen, koska alttarit tehdään vasta messusunnuntaina. Meri selvittää saako mistään tietoa Tuomasmessun verkkosivujen kävijämääristä.
* Kirsti kysyi alttarikankaiden pesettämisestä, kysytään Aleksanterin kirkon suntioilta.
* Jussi Holopainen on vastannut Kaijalle, että hän yrittää toimittaa pyhiinvaellusohjeita Aleksanterin kirkkoon.
* *Messuisäntien tiimi*: Aarne laittoi etukäteen viestiä isäntien tiimiä koskien, mutta käsitellään asia seuraavassa kokouksessa, kun Aarne ei ollut tässä kokouksessa paikalla.
* *Kirkkosaliemäntien tiimi*: Päivi kertoi. Emäntien tiimi ei ole nyt kokoontunut, kun on valmisteltu 18.4. messua. Alttarit rakennetaan pääsiäislauantaina 16.4. ja Antti voi kuvata ne.
* Muista tiimeistä ei ollut kuulumisia.
* Anne K. mainitsi, että tuomaspäivän lounas oli vapaaehtoisella maksulla, mutta saadut tulot eivät kattaneet lounaan kokonaishintaa. Yritetään saada lounas 9.4. tuomaspäivään vähän halvemmalla.

5. Talousasiat

* Ei ollut tarpeen käsitellä tässä kokouksessa.

6. Vuosikellon päivitys ja tulevien messujen tilanne

* Uudenvuodenmessulle ei ole saatu vielä kokoajaa. Kävijöitä tulee helpommin kuin messun tekijöitä.
* Anne K. kysyi voisiko äskeisen kyselyn kaltaisia asioita käsitellä muulloinkin kuin pitemmissä tuomaspäivissä, vaikkapa tuomasilloissa. Emmaus on varattu tuomaille maanantai-iltaisin.
* Anne V. kertoi, että syksyn tuomasiltojen aiheita ei ole vielä tiedossa, saa ehdottaa. Todettiin, että surun, kuoleman ja esim. saattohoidon teemoja voitaisiin käsitellä. Puhuttiin paljon siitä, että kuoleman jälkitilanteissa ja esim. uurnan laskussa voi olla ilmetä, että ihmisiä ei kohdata oikein ja eikä ohjeisteta tilanteita. Pyhäinpäivän aikaan sopisi kuolema-aiheinen teema. Merin mielestä voisi olla joskus kuolema-aiheinen messu.

7. Teejatkoasia

* Viime kokouksessa jäi sopimatta käytännön toimenpiteet. Yritetään löytää Anita Viitasaaren tilalle joku toinen, maksullisena palveluna. Kaija on kysynyt henkilöitä tarjoiluun, mutta on saanut huonosti myönteisiä vastauksia. Anne K. totesi, että olisi hyvä saada ihminen tehtävään ulkopuolisen sijasta tuomasyhteisön sisältä, jotta he sitoutuisivat tehtäviin. Meri on yhteydessä Kierto-hankkeeseen voisiko sieltä saada jonkun. Tarjoilusta (talkookahvit ja teejatkot) maksetaan 100 euron palkkio per messu.
* Kaija luopuisi mielellään yhteyshenkilön tehtävästä, joka varmistaa että joku hoitaa tarjoilua.
* Talkookahvit alkavat messusunnuntaina puoli neljältä. Jos siinä on yksin, pitää tulla jo puoli kahdelta ja helposti menee yhdeksään saakka. Toisaalta tehtävässä ei ole koko ajan hommaa ja messuunkin voi osallistua.
* Kirsti kysyi, olisiko syytä järjestää jotain koulutusta Tuomasmessun tehtävistä. Tuomaspäivässä tuli esille idea, että tehtäisiin lyhyitä napakoita videoita. Esim. komeronhoitajat voisivat järjestää muutaman tunnin session alttarien rakentamisesta. Ja vastaavia voisi olla muistakin tehtävistä.

8. Some-asiat

* Aiempien messujen tekstitykset on tehty suoraan YouTubeen, joten niitä ei ole enää tallella.
* Antti on perustanut Tampereen Tuomasmessulle oman YouTube-tilin. Marianpäivän messu on ensimmäinen, joka ajetaan sinne.
* Anne K. kertoi Tuomasmessun oman Outlook-sähköpostiosoitteen perustamisesta, millä saisi myös oman Teamsin, joka ei vaadi kaksivaiheista tunnistautumista. Tampereentuomasmessu.fi -domainin omistaa seurakuntayhtymä, on Poutapilven alustalla. Sähköposti pitää hankkia itse, mutta domain on seurakunnan yhteydessä ja sen täytyy olla. Anttikin voi tehdä tarjouksen oman firmansa kautta. Microsoftiltakin voi saada pienellä rahalla yleishyödylliselle taholle oman osoitteen.
* Voidaan päättää asia seuraavassa kokouksessa. Antti voi selvittää asiaa ja tehdä oman tarjouksensa, ALVillisella hinnalla (ALV 24 %).
* On sovittu, että Antille ja yhdelle striimausapulaiselle korvataan junamatkakulut Helsingistä Tampereelle ja takaisin.

9. Muut asiat

* Kirsti kysyi, keille voi laittaa esityksiä mihin voisi tälle ja seuraavalle vuodelle varattua 8000 euron rahaa käyttää - Merin mukaan Tuomasmessun puheenjohtajistolle.
* Keskusteltiin, että Tuomasmessun ohjeistukset pitäisi jossain vaiheessa saada ajan tasalle, kun kellonajat ovat muuttuneet ja korona on muuttanut käytäntöjä.
* Antti kertoi, että sähköpostiuudistuksen yhteydessä täytyy miettiä tallennustila ja Drive, suurin osa messutallenteista on Antin henkilökohtaisella tilillä, mikä vie paljon tilaa. Tuomasmessu ei ehkä halua kilpailla nuorten messujen kuten varikko- ja telakkamessujen kanssa. Nuoret voisivat kuitenkin olla kiinnostuneita omista striimimessuista - lyhyt, jopa hartausmainen, täysin etätoteutuksena, jokin kiinnostava opetuskeskustelu tai ylipäätään kiinnostava konsepti, sisäänheittotuotteena Tuomasmessuun. Tällä hetkellä ei tällaiselle olisi paljoa kilpailijoita.
* Striimihartaus kestäisi ehkä 25-35 minuuttia. Tuotannollisesti vaatii työtä, mutta sisällöllisesti ei olisi niin pitkä. Antti tuntee esiintyjiä gospel-piireistä, musiikki voisi olla akustista. Otetaan nuoria muutenkin toteuttamaan jos vaan löytyy.
* Antin mielestä striimi on hyvä suorana (ei etukäteen tallennettu), jolloin voidaan ottaa esim. yleisön kysymyksiä huomioon.
* Toteutuksen ei välttämättä tarvitse olla kirkossa, voisi olla esim. Aleksanterin kirkon kryptassa tai jossain olohuonemaisemmassa tilassa, kuten Kalevan kirkon katakombi.
* Anne K. muistutti, että tänä vuonna meillä ei ole ylimääräistä rahaa ja toteutukseen tarvittaisiin tekijöitä jatkossakin. Mikko voisi kasvatuksen johtavana pastorina keskustella Antin kanssa, miten asiaa voitaisiin saada eteenpäin ja saada tekijöitä nuorista. Lisäksi seurakuntien Kehittämispalveluista voisi saada tukea.
* Antti ehdotti, että tehdään ainakin yksi tällainen toteutus ja katsotaan miten se toimii. Päätettiin näin.
* Kalle kertoi, että kokouspäivänä oli ollut info Kirkon juhlista 2023. Tapahtuma päättyy sunnuntaina Keskustorin messuun. Lisäksi otettiin esille, että sielunhoitokoulutus on lykkääntynyt; puheenjohtajisto keskustelee asiasta.

Meri päätti kokouksen klo 19.11.

Seuraava kokous on 26.4., Anne K. pitää hartauden.